ಹಾರಿದವ ಒಬ್ಬ, ಹಿಡಿದವ ಇನ್ನೊಬ್ಬ – ಮ್ಯಾಕ್ಸ್‌ವೆಲ್‌ ಕ್ಯಾಚ್ ಕಂಡು ದಂಗಾದ ಫೀಲ್ಡರ್

ಸಿಡ್ನಿ: ಆಸ್ಟ್ರೇಲಿಯಾದಲ್ಲಿ ಬಿಗ್‍ಬಾಶ್ ಟಿ20 ಲೀಗ್‌ ನಡೆಯುತ್ತಿದ್ದು, ಡಗೌಟ್‍ನಲ್ಲಿ ಕುಳಿತಿದ್ದ ಮೆಲ್ಬರ್ನ್ ಸ್ಟಾರ್ಸ್ ತಂಡದ ಆಟಗಾರ ಗ್ಲೇನ್ ಮ್ಯಾಕ್ಸ್‌ವೆಲ್‌ ಹಿಡಿದ ಸಿಂಪಲ್ ಕ್ಯಾಚ್ ಕಂಡು ಎದುರಾಳಿ ತಂಡದ ಫೀಲ್ಡರ್ ದಂಗಾಗಿದ್ದಾರೆ.

ಮೆಲ್ಬೋರ್ನ್ ಸ್ಟಾರ್ಸ್ ಮತ್ತು ಬ್ರಿಸ್ಬೇನ್ ಹೀಟ್ ನಡುವೆ ಪಂದ್ಯ ನಡೆಯುತ್ತಿತ್ತು. ಮೆಲ್ಬರ್ನ್ ಸ್ಟಾರ್ಸ್ ಪರ ಬ್ಯಾಟಿಂಗ್ ಮಾಡುತ್ತಿದ್ದ ಸ್ಟೋಯಿನಿಸ್ ಬಿಗ್ ಸಿಕ್ಸರ್ ಒಂದನ್ನು ಸಿಡಿಸಿದರು. ಈ ವೇಳೆ ಇದನ್ನು ಹಾರಿ ಹಿಡಿಯಲು ಬ್ರಿಸ್ಬೇನ್ ಹೀಟ್ ತಂಡದ ಫೀಲ್ಡರ್ ಪ್ರಯತ್ನ ಪಟ್ಟರು. ಆದರೆ ಕ್ಷಣ ಮಾತ್ರದಲ್ಲಿ ಡಗೌಟ್‍ನಲ್ಲಿ ಕುಳಿತಿದ್ದ ಮ್ಯಾಕ್ಸ್‌ವೆಲ್‌ ಆ ಚೆಂಡನ್ನು ಒಂದೇ ಕೈಯಲ್ಲಿ ಸಿಂಪಲ್ ಆಗಿ ಕ್ಯಾಚ್ ಹಿಡಿದು ಫೀಲ್ಡರ್‌ಗೆ ನೀಡಿದರು. ಇದನ್ನೂ ಓದಿ: ಆರ್​ಸಿಬಿ ಆಟಗಾರ ಗ್ಲೇನ್ ಮ್ಯಾಕ್ಸ್‌ವೆಲ್‌ಗೆ ಕೊರೊನಾ ಪಾಸಿಟಿವ್

One more @Gmaxi_32 highlight… this time from when he wasn't even on the field! @KFCAustralia | #BBL11 pic.twitter.com/d6quQvc48N

— KFC Big Bash League (@BBL) January 16, 2022

ಇದೀಗ ಮ್ಯಾಕ್ಸಿ ಕ್ಯಾಚ್ ವೀಡಿಯೋ ವೈರಲ್ ಆಗುತ್ತಿದೆ. ಈ ಪಂದ್ಯದಲ್ಲಿ ಮೆಲ್ಬರ್ನ್ ಸ್ಟಾರ್ಸ್ ತಂಡ ಬ್ರಿಸ್ಬೇನ್ ಹೀಟ್ ವಿರುದ್ಧ 8 ವಿಕೆಟ್‍ಗಳ ಜಯ ಸಾಧಿಸಿದೆ. ಆಸ್ಟ್ರೇಲಿಯಾದಲ್ಲಿ ಕೊರೊನಾ ಸೋಂಕಿನ ನಡುವೆ ಬಿಬಿಎಲ್ ಲೀಗ್ ನಡೆಯುತ್ತಿದೆ. ಕೆಲದಿನಗಳ ಹಿಂದೆ ಮ್ಯಾಕ್ಸ್‌ವೆಲ್‌ಗೆ ಕೊರೊನಾ ಸೋಂಕು ಕಾಣಿಸಿಕೊಂಡಿತ್ತು. ಬಳಿಕ ಇದೀಗ ಚೇತರಿಸಿಕೊಂಡು ತಂಡದೊಂದಿಗೆ ಮೈದಾನಕ್ಕಿಳಿದಿದ್ದಾರೆ. ಇದನ್ನೂ ಓದಿ: ಮುಂದಿನ ಟೀಂ ಇಂಡಿಯಾ ಟೆಸ್ಟ್‌ ನಾಯಕ ಯಾರು – ಪ್ರತಿಕ್ರಿಯಿಸಿದ ಬಿಸಿಸಿಐ